**Markus Alexej Persson** (født 1. juni 1979 i Stockholm i Sverige), også kjent under aliaset **Notch**, er en svensk spillutvikler og grunnlegger av Mojang som han stiftet med Carl Manneh og Jakob Porsér i 2010. Han står bak videospillet *Minecraft*.

Biografi
--------

Markus Persson vokste opp i Edsbyn i Hälsingland, der han bodde i sju år, og senere i Stockholm. Han startet å programmere med en Commodore 128 da han var sju år gammel. Han eksperimenterte mye med forskjellige «type-in» programmer og som åtteåring lagde han sitt første tekst-baserte eventyrspill. I 2005 startet Persson å jobbe som en spillutvikler for King.com, som han forlot i 2009 for å jobbe som programmerer for Jalbum. I mai samme år stiftet han spillselskapet Mojang. I 2010 sa Persson opp jobben sin i Jalbum for å konsentrere seg fullt om *Minecraft*. Mojang fikk senere flere ansatte der flere av dem var tidligere Jalbum-ansatte. I 2010 ble PayPal-kontoen hans midlertidig sperret grunnet mistenkelig aktivitet ettersom han hadde mottatt store summer på kort tid fra salget av *Minecraft*.

Han forlot Mojang i 2014 etter å ha solgt det til Microsoft for 2,5 milliarder dollar.

Persson har også gitt ut electronica-musikk under navnet Markus Alexei.

Arbeid
------

### *Minecraft*

Utdypende artikkel: Minecraft

*Minecraft* er et 3D sandkassespill der man kan bygge og overleve i en verden laget av kuber. *Minecraft* har solgt over 186 millioner kopier og er ansett som et av verdens bestselgende spill. Spillet finnes til Android, iOS, Linux, Microsoft Windows, OS X, PlayStation 3, PlayStation 4, PlayStation Vita, Raspberry Pi, Wii U, Nintendo Switch, Windows Phone, Xbox 360 og Xbox One.

### *Scrolls*

*Scrolls* er et videospill inspirert av brettspill og samlekortspill. Spillet blir i hovedsak utviklet av Perssons kollega Jakob Porsér. Mojang ble saksøkt av Bethesda Softworks på grunn av at de mente at navnet var for likt deres spillserie *The Elder Scrolls.* Persson inviterte Bethesda til en *Quake 3*-turnering for å løse saken, noe Bethesda avslo. I 2011 bekreftet Persson via Twitter at Bethesdas søksmål skulle opp i retten. I 2012 ble det inngått et forlik mellom Mojang og Bethesda.

Referanser
----------

1. ↑   Museum of Modern Arts online samling, MoMA kunstner-ID 43688, besøkt 4. desember 2019[Hentet fra Wikidata]
2. ↑   www.nytimes.com[Hentet fra Wikidata]
3. ↑  Andy Chalk (10. september 2010). «PayPal Freezes $750K in MineCraft Dev's Account» **(engelsk)**. escapistmagazine.com. Arkivert fra originalen 13. april 2016. Besøkt 29. februar 2016.
4. ↑  Joachim Froholt (15. september 2014). «Microsoft kjøper Minecraft for 15 milliarder kroner». Gamer.no. Besøkt 29. februar 2016.
5. ↑  Samit Sarkar (30. juni 2015). «Minecraft sales on PC top 20M copies, more than 70M total» **(engelsk)**. polygon.com. Besøkt 29. februar 2016.
6. ↑  Markus Persson (27. september 2011). «Markus Persson on Twitter: "The Scrolls case is going to court! Weee! :D"» **(engelsk)**. twitter.com/notch. Besøkt 29. februar 2016.
7. ↑  Mark Brown (12. mars 2012). «Minecraft-maker Mojang settles Scrolls lawsuit with Bethesda» **(engelsk)**. *Wired UK*. Besøkt 29. februar 2016.

Eksterne lenker
---------------

* Offisielt nettsted Rediger på Wikidata

* (en) Markus Persson – kategori av bilder, video eller lyd på Commons Rediger på Wikidata
* (en) Markus Persson på Internet Movie Database Rediger på Wikidata

* (en) Markus Persson hos The Movie Database Rediger på Wikidata
* (en) Markus Persson på Twitter Rediger på Wikidata

* (en) Markus Persson på Facebook Rediger på Wikidata

* (en) Markus Persson på Tumblr Rediger på Wikidata

* Markus Persson på Mastodon Rediger på Wikidata

* Markus Persson på Steam Rediger på Wikidata

* Markus Persson på Reddit Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** LIBRIS **·** BBC Things **·** MusicBrainz **·** MusicBrainz
 |

Portal: Videospill